钦定古今图书集成/明伦汇编/闺媛典/第348卷 > 听琴歌 杨寿
## 钦定古今图书集成/明伦汇编/闺媛典/第348卷 > 听琴歌 杨寿

“《十八》年少谁家女？绰约容仪衣楚楚。秋波潋滟映春
山，暂驻空刀裁白纻。轻移莲步出重帏，玉纎闲理焦
桐丝。琳琅婺女不足数，前身疑是蔡文姬。一鼓天风
生，再鼓山月明。苍龙夜啼老蛟泣，孤鸾别鹤不敢鸣。
一弦宫，牛鸣古盎应黄锺。”二弦商，“梧桐叶落敲银床。
三弦角，野猿暮啸岩花落。”四弦征，“百啭黄鹂绿阴里。”
五弦羽，洞庭潇潇落寒雨。大宫小宫错杂弹，一堂鱼
水情交欢。我闻此声重太息，历代圣贤能作述。杏坛
千古有遗音，何须更听湘妃瑟。